CELEX: 62008CN0230
Language: et
Date: 2008-05-28 00:00:00
Title: Kohtuasi C-230/08: Eelotsusetaotlus, mille esitas Østre Landsret (Taani) 28. mail 2008 — Dansk Transport og Logistik versus Skatteministeriet

2.8.2008   
            
            
               ET
            
            
               Euroopa Liidu Teataja
            
            
               C 197/14
            
         Eelotsusetaotlus, mille esitas Østre Landsret (Taani) 28. mail 2008 — Dansk Transport og Logistik versus Skatteministeriet
   (Kohtuasi C-230/08)
   (2008/C 197/24)
   Kohtumenetluse keel: taani
   Eelotsusetaotluse esitanud kohus
   Østre Landsret
   Põhikohtuasja pooled
   
      Kaebuse esitaja: Dansk Transport og Logistik.
   
      Vastustaja: Skatteministeriet.
   Eelotsuse küsimused
   
               1.
            
            
               Kas tolliseadustikus (1) olevat määratlust „peetakse […] kinni ja konfiskeeritakse samaaegselt või hiljem” tuleb tõlgendada nii, et selle sättega on hõlmatud olukord, kus toll ebaseadusliku impordi korral hävitab samaaegselt või hiljem kauba, mis on toldlov'i § 83 lõike 1 alusel hõivatud, ilma et kaup oleks tolli valdusest välja läinud?
            
         
               2.
            
            
               Kas aktsiisidirektiivi (2) tuleb tõlgendada nii, et ebaseaduslikult imporditud kaup, mis impordil kinni peetakse ja hävitatakse samaaegselt või hiljem, loetakse „peatamisprotseduurile suunatuks”, nii et aktsiisi tasumise kohustust ei teki või see kohustus lõpeb (vt aktsiisidirektiivi artikli 5 lõike 2 esimene lõik ja artikli 6 lõike 1 punkt c koostoimes tolliseadustiku artikli 84 lõike 1 punktiga a ja artikliga 98 ning tolliseadustiku rakendusmääruse (3) artikliga 876a)? Kas vastust mõjutab see, kas sellise ebaseadusliku impordi korral tekkinud tollivõlg lõpeb tolliseadustiku artikli 233 punkti d alusel või mitte?
            
         
               3.
            
            
               Kas kuuendat käibemaksudirektiivi tuleb tõlgendada nii, et ebaseaduslikult imporditud kaup, mille toll ebaseaduslikul sissetoomisel kinni peab ja samaaegselt või hiljem hävitab, loetakse „tolliladustamisprotseduurile” suunatuks, nii et käibemaksuvõlga ei teki või see lõpeb (vt kuuenda käibemaksudirektiivi artikli 7 lõige 3, artikli 10 lõige 3 ja artikli 16 lõike 1 B osa punkt c ning tolliseadustiku rakendusmääruse artikkel 876a)? Kas vastust mõjutab see, kas sellise ebaseadusliku impordi korral tekkinud tollivõlg lõpeb tolliseadustiku artikli 233 punkti d alusel või mitte?
            
         
               4.
            
            
               Kas tolliseadustikku, tolliseadustiku rakendussätteid ja kuuendat käibemaksudirektiivi (4) tuleb tõlgendada nii, et tollimaksu, aktsiisi ja käibemaksu sissenõudmiseks on pädev selle liikmesriigi toll, kus avastati kauba ebaseaduslik import TIR-veo käigus, kui eeskirjade rikkumist ei avastanud ja järelikult ei nõudnud ka sisse tollimaksu, aktsiisi ja käibemaksu selle teise liikmesriigi toll, kus ebaseaduslik import ühendusse toimus (vt tolliseadustiku artikkel 215 koostoimes tolliseadustiku artikliga 217 ja asjaolude asetleidmise ajal kehtinud tolliseadustiku rakendusmääruse artikli 454 lõigetega 2 ja 3 ning kuuenda käibemaksudirektiivi artikliga 7)?
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, 19.10.1992, lk 1; ELT eriväljanne 02/04, lk 307).
   
      (2)  Nõukogu 25. veebruari 1992. aasta direktiiv 92/12/EMÜ aktsiisiga maksustatava kauba üldise korralduse ja selle kauba valdamise, liikumise ning järelevalve kohta (EÜT L 76, 23.3.1992, lk 1; ELT eriväljaanne 09/01, lk 179).
   
      (3)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1; ELT eriväljaanne 02/06, lk 3).
   
      (4)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, 13.6.1977, lk 1; ELT eriväljanne 09/01, lk 23).